《送澧州王伯颜治中公昔征蛮有功》
元代·成廷圭

南荒万里握戎机，共诧君侯奏凯归。出界旧传铜作柱，过家新凯锦为衣。

梯航入贡鲸波远，溪洞消兵羽檄稀。今日中原方用武，岂无卿相布天威。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。